**โครงการฝึกอบรมหลักสูตรวิชาผู้กำกับลูกเสือสามัญรุ่นใหญ่ ขั้นความรู้ชั้นสูง(A.T.C.)**

**รุ่นที่..........................**

**.................................................................................................................**

**1. หลักการและเหตุผล**

 พระราชบัญญัติลูกเสือ พ.ศ. 2551 มาตรา 39 ได้กำหนดให้มีสำนักงานลูกเสือเขตพื้นที่การศึกษาอยู่ในสำนักงานเขตพื้นที่การศึกษานั้น โดยมีผู้อำนวยการสำนักงานเขตพื้นที่การศึกษาเป็นหัวหน้าสำนักงานลูกเสือเขตพื้นที่การศึกษา มีการบังคับบัญชาและรับผิดชอบการดำเนินงานของสำนักงานลูกเสือเขตพื้นที่การศึกษา เพื่อบริหารงานลูกเสือในเขตพื้นที่การศึกษานั้น ซึ่งสอดคล้องกับแนวนโยบายของคณะรักษาความสงบแห่งชาติ (คสช.) ซึ่งเป็นรัฐบาล ในชุดปัจจุบัน ได้กำหนดแนวทางการยกระดับคุณภาพการเรียนการสอนและการจัดกิจกรรมลูกเสือของสำนักงานเขตพื้นที่การศึกษา ในการพัฒนาบุคลการทางการลูกเสือ

 กิจกรรมพัฒนาผู้เรียน เป็นกิจกรรมหนึ่งที่จัดให้ผู้เรียนได้พัฒนาความสามารถของตนเอง ตามศักยภาพ ซึ่งแบ่งเป็น 2 กิจกรรม คือ กิจกรรมแนะแนวและกิจกรรมนักเรียน สำหรับกิจกรรมลูกเสือ เนตรนารี เป็นอีกกิจกรรมหนึ่งที่มีกระบวนการจัดกิจกรรมที่ส่งเสริมให้เยาวชนได้พัฒนาศักยภาพของตนเองอย่างเต็มกำลังความสามารถ ในทางสติปัญญา สังคม จิตใจ มีคุณลักษณะอันพึงประสงค์ โดยมุ่งเน้นการพัฒนาเยาวชนให้เจริญเติบโตขึ้น พร้อมด้วยคุณสมบัติที่เห็นแก่ประโยชน์ส่วนรวม มีความจงรักภักดีต่อ ชาติ ศาสนา พระมหากษัตริย์ มีความรับผิดชอบ และมีวินัยในตนเอง ซึ่งกระทรวงศึกษาธิการ มีจุดมุ่งหมายในการพัฒนาคุณภาพผู้เรียน ให้มีลักษณะใฝ่รู้ ใฝ่ดี คิดเป็น ทำเป็น แก้ปัญหาเป็น มีความเป็นสากล เป็นพลังสำคัญในการดูแลรักษา และพัฒนา ชาติบ้านเมืองให้เจริญมั่นคง เป็นผลต่อการพัฒนาประเทศให้เจริญก้าวหน้ามากยิ่งขึ้น โดยมุ่งเน้นที่จะให้มีการจัดตั้งกองลูกเสือในสถานศึกษาทุกระดับ เพื่อพัฒนากิจกรรมลูกเสือให้สอดรับกับกิจกรรมพัฒนาผู้เรียน

 สำนักงานลูกเสือเขตพื้นที่การศึกษามัธยมศึกษา เขต 33 ได้เห็นความจำเป็นดังกล่าวจึงจัดทำโครงการฝึกอบรม วิชาผู้กำกับลูกเสือสามัญรุ่นใหญ่ ขั้นความรู้ชั้นสูง (A.T.C.) ขึ้น

**2. วัตถุประสงค์**

 1. เพื่อให้สอดคล้องและเป็นตามพระราชบัญญัติลูกเสือ พ.ศ.2551 และข้อบังคับคณะกรรมการบริหารลูกเสือแห่งชาติ ว่าด้วยการแต่งตั้งผู้บังคับบัญชาลูกเสือ พ.ศ. 2553

 2. เพื่อให้ผู้บังคับบัญชาลูกเสือสามัญรุ่นใหญ่ ได้ปฏิบัติหน้าที่อย่างมีประสิทธิภาพและนำไปสู่การพัฒนาเพื่อนำเสนอผลงานด้านลูกเสือที่สูงขึ้น

 3. เพื่อให้ผู้บังคับบัญชาลูกเสือสามัญรุ่นใหญ่ มีความรู้ ความเข้าใจ จุดหมาย วัตถุประสงค์เพื่อให้บรรลุเป้าหมายตามอุดมการณ์ของคณะลูกเสือแห่งชาติ

 4. เพื่อสนองนโยบายของคณะรักษาความสงบแห่งชาติ แนวทางการยกระดับคุณภาพการเรียนการสอนและการจัดกิจกรรมลูกเสือ

**3. เป้าหมาย**

 **เชิงปริมาณ** จำนวน 150 คน

 1. ผู้บังคับบัญชาลูกเสือ โรงเรียนในสังกัด จำนวน 120 คน

 2. ผู้บังคับบัญชาลูกเสือ สังกัดหน่วยงานอื่น จำนวน 30 คน

 **เชิงคุณภาพ**

 ผู้บังคับบัญชาลูกเสือ ที่ผ่านการฝึกอบรม มีทักษะ ความรู้ ความเข้าใจสามารถนำไปพัฒนาการฝึกอบรม กิจการลูกเสือได้อย่างถูกต้อง ส่งผลให้กิจการลูกเสือโรงเรียนมีคุณภาพยิ่งขึ้น

**4. ระยะเวลาและสถานที่ดำเนินการ**

วันที่ 25 – 31 มีนาคม 2560 ณ ค่ายลูกเสือจังหวัดสุรินทร์ อำเภอเมือง จังหวัดสุรินทร์

**5. คุณสมบัติของผู้เข้ารับการฝึกอบรม**

 ผู้บังคับบัญชาลูกเสือ ที่มีความสนใจสมัครเข้ารับการฝึกอบรม โดยผ่านการฝึกอบรมหลักสูตรวิชาผู้กำกับลูกเสือ ขั้นความรู้เบื้องต้น (B.T.C.) มาแล้วไม่น้อยกว่า 4 เดือน

**6. หลักสูตรและวิธีการฝึกอบรม**

6.1 ใช้หลักสูตรและวิธีการฝึกอบรมของสำนักงานลูกเสือโลก และสำนักงานลูกเสือแห่งชาติ

 6.2 ฝึกอบรมโดยวิธีการบรรยาย อภิปราย สาธิต ประชุมกลุ่ม ปฏิบัติจริง และอยู่ค่ายพักแรม ตามแบบของการฝึกอบรมผู้บังคับบัญชาลูกเสือ และต้องเข้ารับการฝึกอบรมครบทุกวิชา มิฉะนั้นจะถือว่าผู้นั้นไม่ผ่านการฝึกอบรม

**7. กำหนดการรับสมัคร**

รับสมัครตั้งแต่บัดนี้เป็นต้นไป จนถึงวันที่ 28 กุมภาพันธ์ 2560

**8. การรับสมัคร**

 การสมัครเข้ารับการฝึกอบรม สามารถ Download เอกสารโครงการ และใบสมัคร ได้ที่ <http://www.secondary33.go.th> และดำเนินการ ดังนี้

 8.1 สมัครด้วยตนเอง พร้อมชำระค่าลงทะเบียน ที่กลุ่มส่งเสริมการจัดการศึกษา สำนักงานเขตพื้นที่การศึกษามัธยมศึกษา เขต 33 หรือ

 8.2 ส่งใบสมัคร พร้อมสำเนาชำระค่าลงทะเบียน ทาง E-mail : Supportedu@secondary33.go.th

 8.3 ส่งใบสมัคร พร้อมสำเนาชำระค่าลงทะเบียน ทางไปรษณีย์ ถึง

 นางชมพูทิพย์ ธรรมโสภณ ผู้อำนวยการกลุ่มส่งเสริมการจัดการศึกษา

 สำนักงานเขตพื้นที่การศึกษามัธยมศึกษา เขต 33 เลขที่ 197 หมู่ที่ 20 ตำบลนอกเมือง

 อำเภอเมืองสุรินทร์ จังหวัดสุรินทร์ 32000 หรือ

**9. ค่าลงทะเบียน**

การชำระค่าลงทะเบียน ผู้เข้ารับการฝึกอบรมต้องชำระค่าลงทะเบียนภายในกำหนดการรับสมัครเท่านั้น

ค่าลงทะเบียน จำนวน 3,000 บาท (สามพันบาทถ้วน)

**10. การรายงานตัว**

 วันที่ 25 มีนาคม 2560 ตั้งแต่เวลา 07.00 – 08.00 น. ณ ค่ายลูกเสือจังหวัดสุรินทร์

อำเภอเมืองสุรินทร์ จังหวัดสุรินทร์

**11. คณะวิทยากร**

 11.1 สำนักงานลูกเสือแห่งชาติ

 11.2 สำนักงานลูกเสือจังหวัด / สำนักงานลูกเสือเขตพื้นที่การศึกษามัธยมศึกษา เขต 33

 11.3 สำนักงานลูกเสือเขตพื้นที่การศึกษาประถมศึกษาสุรินทร์ เขต 1 - 3

 11.4 สมาคมสโมสรลูกเสือจังหวัดสุรินทร์

 11.5 ผู้ทรงคุณวุฒิด้านลูกเสือ

**12. การประเมินผล**

 12.1 วิธีการวัดผล สังเกตพฤติกรรม ประเมินความรู้ ประเมินผลงาน

 12.2 เกณฑ์การประเมินผล ผ่านเกณฑ์ร้อยละ 80

**13. ผลที่คาดว่าจะได้รับ**

13.1 ผู้ที่ผ่านการฝึกอบรม มีความรู้ ความเข้าใจในบทบาทหน้าที่ของผู้กำกับลูกเสือสามัญรุ่นใหญ่ ดียิ่งขึ้น สามารถพัฒนาการจัดกิจกรรมการเรียนการสอนได้อย่างมีคุณภาพ

 13.2 ผู้ที่ผ่านการฝึกอบรม สามารถนำความรู้ไปพัฒนาตนเองให้มีวุฒิที่สูงขึ้น และไปฝึกอบรมลูกเสือในโรงเรียนของตนเองได้อย่างมีคุณภาพและประสิทธิภาพยิ่งขึ้น

13.3 ผู้ที่ผ่านการฝึกอบรม ได้แลกเปลี่ยน ความรู้ ประสบการณ์ ทักษะในการฝึกอบรม ซึ่งเป็นการพัฒนาศักยภาพผู้บังคับบัญชาลูกเสือ

**14. สิ่งที่ต้องเตรียม**

การเตรียมตัวของผู้เข้ารับการฝึกอบรม

 14.1 เครื่องแบบลูกเสือ จำนวน 1 – 2 ชุด (หมวกทรงอ่อนหรือหมวกปีก)

 14.2 ชุดลำลอง จำนวน 4 – 5 ชุด (ชุดสุภาพกางเกงขายาว รองเท้าหุ้มส้น)

 14.3 ชุดออกกำลังกาย จำนวน 1 – 2 ชุด

 14.4 เครื่องใช้ส่วนตัว เช่น เสื่อ ที่นอน ผ้าห่ม สบู่ ยาสีฟัน รองเท้าแตะ ไฟฉาย เป็นต้น

 14.5 ยารักษาโรคประจำตัว (ถ้ามี)

 14.6 อื่น ๆ ตามความเหมาะสม

**15. ผู้ประสานงาน**

1. นางชมพูทิพย์ ธรรมโสภณ ผู้อำนวยการกลุ่มส่งเสริมการจัดการศึกษา

 โทรศัพท์ 081-6693348

 2. นางชรัดพร เสริมทรัพย์ นักวิชาการศึกษาชำนาญการพิเศษ

 โทรศัพท์ 084-6417974 E-mail : Supportedu@secondary33.go.th

 3. นายสุทธิมากร ประเสริฐศรี เจ้าหน้าที่ลูกเสือ

 โทรศัพท์ 080-7991709